Kurzemes ofensīva
Kurzemes ofensīva (vācu: Offensive in Kurland, krievu: Митаво (Риго) — Шавельская операция) bija Vācijas Impērijas karaspēka Pirmā pasaules kara uzbrukuma operācija no 1915. gada 26. aprīļa līdz 26. septembrim. Vācijas Nemunas armija Krievijas karaspēka Lielās atkāpšanās laikā ieņēma Kauņas guberņu un gandrīz visu Kurzemes guberņu un Viļņas guberņas rietumu daļu. Ofensīvas ietvaros notika arī kauja par Rīgas jūras līci.